Diari Oficial de la Generalitat Valenciana


Sumari del DOGV 8308, del 01-06-2018 (2018/5359)

RESOLUCIÓ de 22 de maig de 2018, de la Vicepresidència i Conselleria de Igualtat i Polítiques Inclusives, per la qual es dóna publicitat als crèdits que han de finançar les subvencions convocades mitjançant Resolució de 28 de desembre 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8308

Data del DOGV
:   01-06-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/5359


Data del document
:   22-05-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 22 de maig de 2018, de la Vicepresidència i Conselleria de Igualtat i Polítiques Inclusives, per la qual es dóna publicitat als crèdits que han de finançar les subvencions convocades mitjançant Resolució de 28 de desembre 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social. [2018/5359]  
La Resolució de 28 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despeses, i el finançament d'aquestes ajudes queda condicionat a l'aprovació dels crèdits corresponents.  
Aprovada i publicada la Llei 22/2017, de 29 de desembre, de pressupostos de la Generalitat per a l'exercici 2018 (DOGV 8202, 30.12.2017), en aplicació del que disposa l'apartat tercer de la part dispositiva de la resolució de convocatòria, i de conformitat amb el que preceptua l'article 166.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es dóna publicitat als crèdits i a la línia de subvenció destinada al finançament de les ajudes convocades per la Resolució de 28 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social (DOGV 8204, 0 03.01.2018).  
Per tot això, i fent ús de les facultats que em confereix l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8251, 09.03.2018), resolc:  
  
Primer  
Donar publicitat al crèdit pressupostari i a la línia de subvenció destinada a finançar les ajudes econòmiques regulades en la Resolució de2 8 de desembre de 2017, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2018 les subvencions dirigides al desenvolupament d'itineraris integrats per a la inserció sociolaboral de persones en situació o risc d'exclusió social a càrrec del programa pressupostari 313.50, Inclusió social.  
  
Denominació: Itineraris integrats d'inserció sociolaboral.  
Línia de subvenció: S6729000  
Consignació pressupostària: 6.560.652,06 euros.  
Procedència dels fons: fons propis 3.280.326,03 euros, cofinançat pel Fons Social Europeu, Programa operatiu 2014-2020 de la Comunitat Valenciana, en 3.280.326,03 euros.  
  
Segon  
Els crèdits publicats tenen el caràcter de màxims i no podran concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.  
  
València, 22 de maig de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.